สวัสดีค่ะอยากสอบถามว่า กินยาคุมแผงแรกครั้งนี้ครั้งแรกกินเม็ดแรกตอนมีประจำเดือนวันที่22 ปจด.หมดวันที่26พอหมดก็มีพสพ.โดยไม่ได้ป้องกันแบบปล่อยนอกและ ตกขาวก็เป็นสีปกติ แล้วก็มีอาการตั้งแต่วันที่1-วันที่6คือมีอาการคัดเต้า นมขยายขึ้นและมีตกขาวเป็นตกขาวใสๆปนเลือดบางวันก็สีน้ำตาลไม่มากค่ะผลข้างเคียงนี้เกิดจากการใช้ยายาคุมไหมคะหรือเป็นอะไรหรือปล่าวคะ
สวัสดีค่ะ หากได้เริ่มทานยาคุมกำเนิดเม็ดแรกภายในวันแรกที่ประจำเดือนมา หรือไม่เกิน 5 วันนับตั้งแต่มีประจำเดือนมา ยาคุมกำเนิดก็จะสามารถออกฤทธิ์ในการป้องกันการตั้งครรภ์ได้ทันที นอกจากนี้ หากประจำเดือนเริ่มมาในวันที่ 22 การมีเพศสัมพันธ์ในวันที่ 26 ถือว่าอยู่ในระยะปลอดภัยด้วย ดังนั้นโอกาสในการตั้งครรภ์จึงถือว่าน้อยอย่างยิ่งสำหรับอาการคัดเต้านม เต้านมขยาย มีตกขาวปนเลือดดังกล่าว น่าจะเป็นผลข้างเคียงของยาคุมกำเนิดที่สามารถพบได้ค่ะ ซึ่งยาคุมกำเนิดอาจทำให้เกิดมีเลือดออกกะปริดกะปรอยได้ และเมื่อปนออกมากับตกขาว จึงกลายเป็นตกขาวปนเลือดได้ โดยอาการเลือดออกกะปริดกะปรอยนี้ จะค่อยๆลดน้อยลงจนหายไปเมื่อทานยาคุมกำเนิดต่อเนื่องไปซักระยะค่ะ